Vitara hefur verið vinsæll á Íslandi enda þykir hann hafa góða akstursgetu sem hentar vel íslenskum aðstæðum . Nýr Vitara er búinn hátæknivæddu 4 WD Allgrip fjórhjóladrifskerfi sem býður upp á fjórar mismunandi stillingar þ.e. sjálfvirka stillingu , sportstillingu , snjóstillingu og driflæsingu . Það sem einkennir nýja jeppann er sportlegri hönnun yfirbyggingar og meiri léttleiki en var í forveranum . Vitara kemur nú ríkulegra búinn en áður og m.a. má þar nefna bakkmyndavél , hraðastilli með aðlögun sem á sjálfvirkan hátt stillir af fjarlægð að næsta bíl á undan og brekkuvara sem auðveldar ökumanni að taka af stað upp brekkur . Nýr Vitara er hlaðinn tæknibúnaði . Fyrir miðju mælaborðs er hágæða , sjö tommu snertiskjár með Mirrorlink snjallsímatengingu . Þá er bíllinn auk þess fáanlegur með leiðsögukerfi , aksturskerfi og öflugu hljómkerfi með stafrænu útvarpi . Vitara státar af leðurklæddu fjölaðgerðastýri með stjórnrofum fyrir hraðastilli , aksturstölvu , hljómtæki , síma og fleira .